30. februar
Datum 30. februar se pojavljuje u nekim kalendarima, ali ne i u gregorijanskom kalendaru, gdje mjesec februar sadrži samo 28 dana, ili 29 dana ako je prestupna godina. 30. februar se obično koristi kao sarkastični datum da označi nešto što se nikada neće dogoditi, ili što nikada neće biti učinjeno. 30. februar je bio stvarni datum u Švedskoj 1712. godine. Umjesto da promjenu sa julijanskog kalendara na gregorijanski kalendar učine izostavljanjem bloka uzastopnih dana, kao što je bilo učinjeno u drugim državama, Švedsko carstvo je planiralo postepenu promjenu izostavljanjem svih prestupnih dana u periodu od 1700. do 1740. Iako je prestupni dan izostavljen u februaru 1700., Veliki sjeverni rat koji je počeo kasnije te godine, skrenuo je pažnju Šveđana sa njihovog kalendara, tako da nisu izostavili prestupne dane u sljedeća dva slučaja, tako da su godine 1704. i 1708. zadržale svojstvo prestupnih. Da bi se izbjegla zabuna i dalje greške, julijanski kalendar je bio vraćen 1712. dodavanjem još jednog prestupnog dana, tako da je ovo jedini slučaj korištenja 30. februara u kalendaru. Taj dan je odgovarao 29. februaru u julijanskom kalendaru, i 11. martu gregorijanskog kalendara. 0. mart je imaginarni datum, korišten u astronomiji.